*Proiect*

**GUVERNUL REPUBLICII MOLDOVA**

**HOTĂRÎRE nr. \_\_\_\_\_**

**din\_\_\_\_\_\_\_\_\_\_\_\_\_\_\_\_\_\_\_\_\_\_2018**

**Chişinău**

**cu privire la completarea și modificarea hotărîrii Guvernului nr.1286 din 30 noiembrie 2016**

**--------------------------------------------------------------------------**

În temeiul art.152 alin.(6) din Codul fiscal nr.1163-XIII din 24 aprilie 1997 (republicat în Monitorul Oficial al Republicii Moldova, ediţie specială din 8 februarie 2007), cu modificările şi completările ulterioare,

Guvernul **HOTĂRĂŞTE:**

Hotărîrea Guvernului pentru aprobarea Regulamentului cu privire la mecanismul desemnării procentuale nr.1286 din 30 noiembrie 2016 (publicată în Monitorul Oficial al Republicii Moldova nr.416-422 art.1382 din 02 decembrie 2016) cu modificările ulterioare, se modifică și se completează după cum urmează:

1. În textul Hotărîrii Guvernului, sintagma „Direcției generale Trezoreria de Stat” la orice formă gramaticală, se substituie cu cuvintele „Direcției Trezoreria de Stat” la forma gramaticală corespunzătoare.
2. Regulamentul cu privire la mecanismul desemnării procentuale se modifică și se completează după cum urmează:
3. punctul 4 subpunctul 6) se completează în final cu cuvintele „ , cu anexarea extrasului privind deschiderea contului în instituția bancară”.
4. se completează cu punctul 61 cu următorul cuprins:

„**61.** Cererile depuse după data limită indicată în pct.6 din prezentul Regulament se restituie fără examinare.”

1. punctul 7 după prima frază se completează cu textul „Dacă beneficiarul are datorii la bugetul public național și nu a stins restanța în termen de 10 zile de la recepționarea notificării, expediate prin e-mail de către Ministerul Justiției, acesta va fi exclus din Lista beneficiarilor desemnării procentuale, fără emiterea unei decizii în acest sens.”.
2. se completează cu punctele 111 și 112 cu următorul cuprins:

 „**111.**Beneficiarii desemnării procentuale vor notifica Ministerul Justiției despre modificarea denumirii, a sediului, codului fiscal, contului bancar, precum şi datele privind radierea din Registrul de stat al organizațiilor necomerciale.

**112.** Agenția Servicii Publice pînă la 1 septembrie publică pe pagina sa web oficială Lista tuturor asociaţiilor obşteşti, fundaţiilor şi instituţiilor private, cultelor religioase şi părţile componente ale acestora.”.

1. punctul 15:

textul „la data de 1 ianuarie a anului în care se face desemnarea” se exclude;

se completează cu textul „Verificarea existenței datoriilor la impozitul pe venit se realizează după expirarea termenului de depunere a declarației persoanei fizice cu privire la impozitul pe venit.”.

1. punctul 17 se completează cu textul „La depunerea declarației cu privire la impozitul pe venit, persoana fizică are dreptul să solicite informația privind existența/lipsa datoriilor la buget privind impozitul pe venit.”.
2. punctul 20 se completează cu subpunctul 6) cu următorul cuprins:

„6) informația despre beneficiarul desemnării procentuale (datele bancare, numărul de identificare de stat) din Lista beneficiarilor nu este veridică.”.

1. punctul 24 se completează în final cu textul ,,În cazul în care în procesul executării au fost depistate careva erori sau neconcordanțe în rechizitele bancare ale beneficiarilor desemnării procentuale, Ministerul Finanțelor informează Serviciul Fiscal de Stat pînă la data de 15 august a anului în care a avut loc desemnarea atît pe suport de hîrtie cît și în format electronic, în legătură cu erorile depistate. După informare, Serviciul Fiscal de Stat pînă la data de 30 august are posibilitatea să prezinte un borderou adăugător al beneficiarilor desemnării procentuale, în care vor indica datele bancare corecte ale erorilor depistate. În acest sens, Serviciul Fiscal de Stat va solicita de la Ministerul Justiției prezentarea datelor corecte.”.
2. la punctul 30) textul „anul următor celui în care a expirat perioada” se substituie cu textul „fiecare perioadă fiscală în decursul perioadei”.

**Prim-ministru Pavel FILIP**

Contrasemnează:

Ministrul finanțelor Octavian ARMAȘU

Ministrul justiției Victoria IFTODI